section_heading: Životopis
paragraph_text: Završio je Pomorsku školu, a potom diplomirao književnost i likovne umjetnosti na Pedagoškoj akademiji u Splitu. Od 1960. aktivan je član Kino klub Split, gdje snimi 25 amaterskih filmova, od kojih su nagrađeni Nedjelja (1961), Dnevnik (1963), Priča (1964), Arija (1964), Dah (1964), Koncert (1965)), Kišno/Nevina subota (1965), Portreti / u prolazu (1966), Noć i poslije noći noć (1968). Godine 1966. dobio je najviši stupanj priznanja u internacionalnom amaterskom filmu, proglašen je međunarodnim majstorom amaterskog filma. Od 1965. godine prelazi u Zagreb i radi kao mladi profesionalac u Filmskom autorskom studiu FAS Zagreb. Filmsku režiju diplomirao je na Filmskoj akademiji FAMU u Pragu 1971. godine u klasi 'oskarovca' Elmara Klosa. Magistar je režije. Od 1971. godine ponovo živi i stvara u Zagrebu. Godine 1991. odlazi u Pariz gdje živi do kraja 1994. u Beču provodi 1992, a 1995. se nastani u Pragu.